Poliitikaanalüüs ja aruandlus

Keskus jälgib riikide edusamme Brugge kommünikees seatud lühiajaliste eesmärkide saavutamisel. Kõigi ELi liikmesriikide ning Norra ja Islandi kohta koostati poliitika elluviimist kajastavad riikide ülevaated ning tehti need kättesaadavaks Euroopa Komisjonile, kes esitab Euroopa poolaastaks riigipõhised soovitused. Keskuse 2014. aasta kutseharidus- ja -koolituspoliitika seirearuande ettevalmistamise raames arutasid töörühmad kutseõppe nõuandekomitee (ACVT) liikmetega poliitika mõjusust. ReferNeti partnerite koostatud riiklike kutseharidus- ja -koolitussüsteemide kirjeldused 29 riigi kohta avaldati internetis. Kutseharidusjuhtide märtsikuise koosoleku jaoks koostati dokument „Spotlight on VET in Ireland”. Kutseharidusjuhtide novembrikuise koosoleku ja eesistujariigi konverentsi tarvis avaldati dokument „Vocational education and training in Lithuania – Short description and Spotlight on VET in Lithuania”. Avaldati keskuse väljaanne „On the way to 2020: data for vocational education”.

Ühised Euroopa vahendid, kvalifikatsioonid ja õpitulemused

Keskus jagas poliitikaalast nõu ja erialateadmisi ELi tasandi töörühmadele, et toetada ELi vahendite rakendamist. Keskuse uuring Euroopa kvalifikatsiooniraamistiku 5. taseme kvalifikatsiooni kohta ja dokument „Analysis and overview of NQF level descriptors in European countries” aitasid otseselt kaasa nii Euroopa kui riiklike kvalifikatsiooniraamistike rakendamisele. Avaldati keskuse väljaanne „The role of qualifications in governing professions and occupations”. Avaldati Euroopa kutsehariduse ja -koolituse ainepunktide süsteemi võimaluste ja kitsaskohtade lühiülevaade. Registreeriti 20,85 miljonit Europassi külastust (14,8 miljonit) ja veebikeskkonnas koostati 10,16 miljonit (8,3 miljonit) CV-d. Töölõunal Euroopa Parlamendiga arutati Euroopa vahenditega seotud edusamme ja probleeme. Avaldati keskuse uuring „Renewing VET provision: Understanding feedback mechanisms between initial VET and the labour market”. Leedu eesistumise ajal korraldatud kutseharidus- ja -koolitusteemalise konverentsi tarvis koostati lühiülevaade „Keeping young people in (vocational) education: what works?”.

Täiskasvanuharidus ja üleminekud

Leedu eesistumise ajal korraldatud kutseharidus- ja -koolitusteemalisel konverentsil arutati keskuse uuringut „Return to Work – work-based learning and the reintegration of unemployed adults into the labour market”. Avaldati keskuse uuringud „Benefits of vocational education and training in Europe for people, organisations and countries” ja „Labour market outcomes of vocational education in Europe”. Viidi lõpule keskuse uuring mitteformaalse ja informaalse õppimise tunnustamise kohta Euroopa ettevõtetes ja uuringu kokkuvõtet tutvustati keskuse ning hariduse ja kultuuri peadirektoraadi ühisseminaril, millega alustati nõukogu 2012. aastal tunnustamise kohta esitatud soovituse elluviimise kontrollimist. Euroopa Õpipoisiõppe Liidu toetuseks korraldas keskus kõrgetasemelise konverentsi teemal „Kutsehariduse ja -koolituse uuendamine oskuste nõudlusele mittevastavuse lahendamiseks – kas töökohapõhine kutseõpe ja praktika kõigile?”.

Oskuste analüüs

Keskus toetas ülevaate koostamist oskuste kohta Euroopa Liidus (EU Skills Panorama) ning võtab 2014. aastal selle koostamise täielikult enda peale. Avaldati keskuse 2013. aasta prognoosid ELis vajaminevate oskuste ja nende pakkumise kohta. Peamised leiud võeti kokku dokumendis „Roads to recovery: three skill and labour market scenarios for 2025. Avaldati keskuse uurimustöö Quantifying skill needs in Europe – Occupational skills profiles: methodology and application”. Avaldati lühiülevaade ja väljaanne „Skills for a low carbon Europe”. Keskuse andmed ja analüüsid oskuste nõudlusele mittevastavuse kohta toetasid maailma majandusfoorumi ülemaailmse tegevuskava nõukogu tööd ja neid esitleti ülemaailmse tegevuskava teemalisel 2013. aasta tippkohtumisel Abu Dhabis.

Organisatsiooni tegevuse mõju

Keskuse perioodi 2007–2012 (välis)hindamises vaadeldi, kas selle töö vastas Euroopa poliitikale ning analüüsiti keskuse töö tõhusust ja mõju, samuti koosmõju nelja teise ELi ametiga. Hindamise järeldused on järgmised: keskus on oma asutamismääruses seatud eesmärkide täitmisel äärmiselt edukas ning teda tunnustatakse üle kogu maailma kvalifikatsiooniraamistike ja oskuste juhtiva pädevuskeskusena; keskuse töö ei dubleeri ühegi teise sarnase keskuse tegevust ei Euroopa, riikide ega rahvusvahelisel tasandil; keskuse väljaannete populaarsus ja allalaadimiste arv on märkimisväärselt suurenenud; keskuse korraldatud üritused on kõrgel tasemel ja osalejad on nendega väga rahul; keskuse tegevus on kulutõhus. Keskus kasutab tulemuslikkuse hindamise süsteemi, mille abil oma mõju, tõhusust ja efektiivsust juhtida ja hinnata. Keskuse leide tsiteeriti 173 ELi taseme poliitikadokumendis (169). Keskuse juhtkond jätkas tegevuse toetamist tõhusal ja mõjusal viisil. 2013. aasta personaliküsitlus näitas personali rahulolu haldus- ja tugiteenustega.

Lisateave veebilehel www.cedefop.europa.eu (2013. aasta aastaaruanne ja tegevusaruanne).